b'\n_START_ARTICLE_\nMagnetoptiline ketas\n_START_SECTION_\nTehnoloogia\n_START_PARAGRAPH_\nAlgselt olid kettad 130\xc2\xa0mm ja olid sama suured, kui t\xc3\xa4isk\xc3\xb5rguses 130\xc2\xa0mm k\xc3\xb5vakettad (nt arvutis IBM PC XT). 130\xc2\xa0mm meedium meenutab v\xc3\xa4limuselt vanamoodsat CD-ROM-i \xc3\xbcmbrist, samas 90\xc2\xa0mm ketas on juba umbes sama suur, kui harilik 1,44 MB diskett, kuid kaks korda paksem. Ketta \xc3\xbcmbris tagab, et tolm ei rikuks seadet ning kestadel on avad, mis justkui oleksid alati suletud._NEWLINE_Plastikust kesta all on magnettundlikust metallist ketas. Andmete lugemise ja kirjutamise k\xc3\xa4igus puudub f\xc3\xbc\xc3\xbcsiline kontakt kettaga. Lugemisel valgustab laser ketta pinda, mis omakorda peegeldab valgust l\xc3\xa4htuvalt aluspinnast. Kirjutamisprotsessi ajal laseri v\xc3\xb5imsus kasvab nii palju, et see suudab ketta pinna \xc3\xbcles sulatada. Kui kirjutatav punkt on \xc3\xbcles sulatatud, l\xc3\xbclitub protsessi ketta teisel pool paiknev elektromagnet, millega muudetakse ketta polarisatsiooni._NEWLINE_Iga kirjutamists\xc3\xbckkel on lugemists\xc3\xbcklist kaks korda pikem, kuna esimesel ketta ringil laser kustutab ja kuumutab ketast ning teisel ringil elektromagnet kirjutab andmed kettale. Aastal 1996 leiutati 90\xc2\xa0mm ketaste jaoks tehnika, mis kustutas ja kirjutas samal ts\xc3\xbcklil._NEWLINE_Magnetoptilised kirjutid kontrollivad p\xc3\xa4rast kirjutamist kettale salvestatud andmeid, et vea puhul sellest kohe operatsioonis\xc3\xbcsteemile teada anda. See t\xc3\xa4hendab, et kirjutamine on lugemisest kolm korda aeglasem, kuid neile ketastele salvestatud andmed on \xc3\xa4\xc3\xa4rmiselt usaldusv\xc3\xa4\xc3\xa4rsed._NEWLINE_Magnetoptiliste ketaste tehnoloogia hakkas hoogsalt arenema 1997. aasta s\xc3\xbcgisel, kui v\xc3\xa4lja tuli Plasmon\'s DW260 ketas. Selles oli kasutusel tehnoloogia Light Intensity Modulated Direct OverWrite, t\xc3\xa4nu millele oli ketta j\xc3\xb5udlus varasematest ketastest m\xc3\xa4rgatavalt suurem._NEWLINE_130\xc2\xa0mm kettad olid saadaval mahtudega 650 MB kuni 9,2 GB, kuigi see maht oli jagatud ketta kahele k\xc3\xbcljele ehk n\xc3\xa4iteks 2,6 GB ketta puhul oli m\xc3\xb5lema poole vormindatud suurus 1,2 GB. 130\xc2\xa0mm kettad kasutasid alati SCSI-liidest. 90\xc2\xa0mm kettad oli \xc3\xbchepoolsed ning neil puudus \xc3\xbcmberp\xc3\xb6\xc3\xb6ramise v\xc3\xb5imalus. 90\xc2\xa0mm kettaid oli saada SCSI, IDE (PATA) ja USB vormingus. Maht varieerus 128 MB kuni 2,3 GB-ni.\n_START_SECTION_\nTootjad\n_START_PARAGRAPH_\nArvuti NeXT oli esimene, mis kasutas magnetoptilist ketast, kuid peagi pakkus Canon seda ka teistele klientidele._NEWLINE_Sony MiniDiscs on magnetoptiline ketas ja Sony toodab ka muid erinevaid magnetoptilisi meediume._NEWLINE_Pinnacle Micro oli magnetoptiliste ketasti suurtootja. 3,5" kettaid oli mahus 128 MB ja 230 MB. 5,25" tootmises olnud kettad olid 650 MB ja 1,3 GB (Sierra), 2,6 GB (Vertex) ja 4,6 GB (Apex). Vertex ja Apex ei toetanud ISO standardit ning kasutasid omandi\xc3\xb5igustega meediat. Pinnacle Micro on l\xc3\xb5petanud nende toodete tootmise._NEWLINE_Maxoptix, Maxtor Corporationi allfirma, on 130\xc2\xa0mm v\xc3\xb5i 5,25" magnetoptiliste ketaste suurtootja. Hetke tippmudel on T7-9100, mille maksimaalne mahutavus on 9,1 GB. Populaarsed vanemad Maxoptixi magnetoptilised seadmed on T6 Star, T6-5200 ja T5-2600._NEWLINE_Fujitsu oli 90\xc2\xa0mm magnetoptiliste seadmete suurtootja, kuid ka nemad on magnetoptiliste seadmete tootmise l\xc3\xb5petanud._NEWLINE_PDO Konica Minolta hetkel ainus 90\xc2\xa0mm 3,5" magnetoptiliste ketaste tootja. Neil on nii Euroopas kui ka Ameerika \xc3\x9chendriikides m\xc3\xbc\xc3\xbcgil 3,5" 1,3 GB mahutavusega ketas.\n_START_SECTION_\nFloptical drives\n_START_PARAGRAPH_\nMagnetoptilisi seadmeid ei tohiks segi ajada Floptical drive\'idega, mis samuti kasutavad magnetoptilist tehnoloogiat, kuid seda teisel viisil. Flopticalid on 90\xc2\xa0mm ja 21 MB mahutavad kettad, mis kasutavad optilisi radu, et suurendada magnetpea j\xc3\xa4lgimise t\xc3\xa4psust. Laserit ega kuumutamist ei kasutata. Flopticale tootis Insite Peripherals.\n_START_SECTION_\nHiljutine areng\n_START_PARAGRAPH_\n2004. aasta jaanuaris toimunud Consumer Electronics Show\'l tutvustas Sony 1 GB MiniDisci, mida tuntakse Hi-MD-na. See kuuekordne mahu kasv saavutati kasutades magnetoptilist trikki. Nimelt v\xc3\xa4hendati varem tuntud standardsete MiniDiscide radu kuus korda. T\xc3\xa4nu kolmele kihile laieneb rada loetavaks. Need kolm kihti on teisaldamiskiht, \xc3\xbcleminekukiht ja m\xc3\xa4lukiht. Ajal, kui kohta ei loeta on magnetv\xc3\xa4li m\xc3\xa4lukihis sama, mis teises kahes kihis. Kui laser rada loeb, siis \xc3\xbcleminekukiht, millel on madalam sulamistemperatuur, demagnetiseerub. Selle tulemusena teisaldamise kiht paisub ja muutub loetavaks._NEWLINE_Magnetoptilised kettad on turult kadunud, kuna odavamad CD/DVD-kettad on muutnud nad \xc3\xbcleliigseteks. Magnetoptilised kettad on kallid ja v\xc3\xa4ga t\xc3\xb6\xc3\xb6kindlad, samas aga ka v\xc3\xa4ga aeglased.'